Cynllun Meithrin Gallu ar gyfer Meddygon sy’n Ffoaduriaid

Partneriaeth Caerdydd i Mewn i Waith a Bwrdd Iechyd Prifysgol Caerdydd a’r Fro

Mae’r rhaglen Meithrin Gallu yn bartneriaeth gyda Bwrdd Iechyd Prifysgol Caerdydd a'r Fro i feddygon sy'n ffoaduriaid sy'n byw yn ardaloedd Caerdydd a'r Fro. Mae'r rhaglen yn seiliedig ar egwyddorion mentora, wedi’i chynllunio i gefnogi meddygon sy'n ffoaduriaid i wella eu hyder a chryfhau eu gwytnwch i lywio rhwystrau a heriau wrth iddynt geisio cofrestriad gyda’r Cyngor Meddygol Cyffredinol (CMC).

Nod y bartneriaeth hon yw cynorthwyo meddygon sy'n ffoaduriaid i ailgymhwyso i safonau'r DU a sicrhau cyflogaeth sy'n berthnasol i'w cymwysterau a'u sgiliau (dolen i BIPCaF [yma](https://cavuhb.nhs.wales/staff-information/people-and-culture-teams/medical-resourcing-systems/clinical-attachments/))

**Rydym yn cefnogi meddygon sy'n ffoaduriaid i:**

* Lunio Cynllun Gweithredu Cyflogadwyedd gyda nodau cyraeddadwy i ailddechrau eu proffesiwn meddygol yn y DU
* Goresgyn rhwystrau i hyfforddiant a/neu gyflogaeth gan gynnwys magu hyder, hyfforddiant diogelu, GDG, costau teithio ac ati yn dibynnu ar gymhwysedd
* Paratoi ar gyfer y Prawf Saesneg Galwedigaethol (OET) a’r System Brofi Ieithyddol Saesneg Ryngwladol (IELTS) mewn partneriaeth â rhanddeiliaid perthnasol gan gynnwys Alltudion ar Waith (DPIA) a rhaglenni RefuAid
* Adnewyddu gwybodaeth a sgiliau meddygol cyn ymgymryd â Bwrdd Asesiadau Proffesiynol ac Ieithyddol (PLAB) Rhan 1 a Rhan 2 neu MRCOG Rhan 1 a Rhan 2/MRCP1&2
* Ymgyfarwyddo â gweithdrefnau a systemau meddygol y DU trwy Leoliad Cysylltiad Clinigol (CAP)
* Cael cofrestriad proffesiynol gyda'r Cyngor Meddygol Cyffredinol (CMC)
* Cael Lleoliad Cysylltiad Clinigol (CAP) gyda Bwrdd Iechyd Prifysgol Caerdydd a'r Fro
* Dod o hyd i waith drwy swyddi Staff Ychwanegol sydd ar gael gyda'r GIG a thrwy lwybrau eraill

**Beth mae'r rhaglen Meithrin Gallu yn ei gynnig:**

* Mentora wyneb yn wyneb a chyngor ar y broses o ailgymhwyso i safon y DU yn unol â gofynion y CMC
* Paratoi at arholiadau OET gyda mynediad am ddim drwy ein partneriaid Alltudion ar Waith (DPIA) a rhaglenni RefuAid
* Mynediad i Leoliad Cysylltiad Clinigol gyda Bwrdd Iechyd Prifysgol Caerdydd a'r Fro
* Cymorth i baratoi ar gyfer arholiadau PLAB 1 a 2
* Help gyda chost arholiadau, teithio, gofal plant a GDG yn dibynnu ar gymhwysedd
* Cymorth wrth chwilio am swydd
* Cefnogaeth barhaus drwyddi draw, ar ôl cofrestru gyda CMC ac wrth chwilio am swydd
* Cymorth lles

**Cymhwysedd:**

* Meddygon cymwys sy’n ffoaduriaid, gyda dogfennau proffesiynol perthnasol
* Yn byw yn ardaloedd Caerdydd a'r Fro
* Caniatâd i weithio yn y DU
* Ffoaduriaid, cyn-ffoaduriaid a cheiswyr lloches sydd â'r hawl i weithio

I gael rhagor o wybodaeth e-bostiwch [Hamid.Hicham@caerdydd.gov.uk](mailto:Hamid.Hicham@cardiff.gov.uk)